میللهت
سهرۆكی لیستی هاوپهیمانی كوردستان رایگهیاند كه یهكێتی زۆر له شهخس گهورهتره و دژی شهخس پهرستین.
قوباد تاڵهبانی سهرۆكی لیستی هاوپهیمانی كوردستان له میانی سهردانهكهی بۆ چهمچهماڵ و كۆبوونهوهی لهگهل كادیرانی مهڵبهندی یهكێتی نیشتمانی كوردستان، وتی: "ئهگهر یهكێك لهبهر من یهكێتییه، یهكێتی مهبه، ئهگهر یهكێك له رقی من یهكێتی نییه، ئهمه ههڵهیه و ههردووكی ههڵهیه".
وتیشی: "ئێمه پهروهرده نهكراوین شهخس پهرست بین، ئێمه دژی شهخس پهرستین، ئێمه دهبێت خوا و خاك بپهرستین".
جهختیشی لهوه كردهوه كه "نابێت پۆست و پله و پایه ببێتههۆی ئهوهی یهكێتی بن و دهبێت یهكێتی لهناو دڵتان بێت".
سهرۆكی لیستی هاوپهیمانی كوردستان بۆ كادیرانی مهڵبهندی چهمچهماڵ رایگهیاند كه "یهكێتی باوهڕه، ئهمه بكهنه مهبدهئی ئیشكردنتان و گلهیی خۆتان بگهیهنن له مهڵبهند و حكومهت، بهڵام نابێت له رقی كهسێك یان خۆشهویستی بۆ كهسێك ببن به یهكێتی یان دووربكهونهوه له یهكێتی، یهكێتی زۆر له شهخس گهورهتره".